Hugues Tshiyinga Mafo

Hugues Tshiyinga Mafo (født 14. januar 1983) er en kongolesisk friidrettsutøver som konkurrerer i sprintløp.

 Idrettskarriere 
Mafo deltok på 4 x 100 meter stafett under Afrikamesterskapet i friidrett 2004, der DR Kongo satte nasjonal rekord med 42,67 sekunder og kom på sjuendeplass.Africathle - African championships Brazzaville (Congo) 14-18 juillet 2004, besøkt 4. september 2017. Under Jeux de la Francophonie 2005 ble han diskvalifisert i forsøksheatet på 100 meter, og på 200 meter fikk han 16. beste tid med 22,53 sekunder, og nådde ikke finalen. 5èmes Jeux de la Francophonie - Résultats complets, besøkt 4. september 2017. 

Under Afrikamesterskapet i friidrett 2010 deltok han på 200 meter, og fikk 45. beste tid i forsøksheatet, og gikk ikke videre til semifinalen. Han deltok også på 200 meter under Panafrikanske leker 2011, der han løp på 22,55 i forsøksheatet, og gikk heller ikke her videre til semifinalen. 

Mafo satte personlig rekord på 100 meter i den innledende runden under VM i friidrett 2013 i Moskva, med 11,11 sekunder. Dette var 18. beste tid av de 30 som måtte løpe i innledende runde, og han gikk dermed ikke videre til forsøksheatene. Under Afrikalekene 2015 ble han slått ut i forsøksheatene på 100 meter, med 41. beste tid, og på 200 meter, med 37. beste tid. 

Han representerte Den demokratiske republikken Kongo under VM i friidrett 2017 i London, som landets eneste deltaker, der han deltok på 200 meter. Han fikk 46. beste tid i forsøksheatet, og nådde ikke semifinalen.IAAF - 200 Metres Men - Round 1,
 besøkt 4. september 2017. 

 Referanser 

 Eksterne lenker 

  Profil hos All-Athletics 

Kategori:Kongolesiske sprintere
Kategori:Deltakere for Den demokratiske republikken Kongo under VM i friidrett 2013
Kategori:Deltakere for Den demokratiske republikken Kongo under VM i friidrett 2017
Kategori:Fødsler i 1983